Knut Sverre

Knut Axel Scheel Sverre (født 17. august 1927, død 29. september 2005) var en norsk diplomat og ambassadør. Han var utdannet jurist, og delvis oppvokst i Frankrike.
Liv og virke
 Bakgrunn 
Han var sønn av Finn Hermod Sverre (1897–1984) som var generalkonsul i Strasbourg, og Randi Scheel (1899–1987).Foreldrenes dødsår er fra gravferdsetaten i Oslo .  Etter fransk examen artium tok han cand.jur. i Oslo 1952 og utenriksdepartementets aspirantkurs 1953.  

Utenrikstjenesten
Etter å ha tjent ved ambassadene i London, Ottawa og Helsingfors, var han byråsjef 1966–1969, ambassaderåd i Washington, ambassadør ved Norges ambassade i Teheran 1975–1979 (sideakkreditert til Kabul og Islamabad), spesialrådgiver i menneskerettighetsspørsmål 1979–1982, ekspedisjonssjef og leder for presse- og kulturavdelingen («pressesjef») 1982–1987, ambassadør ved Norges ambassade i Brussel og Luxembourg 1987–1994 der han pensjonerte seg.Leidulv Namtvedt, Knut Sverre, nekrolog i Aftenposten den 6. november 2005.  Han fikk St. Olavs Orden i 1988. 

Knut Sverre oversatte bøker fra norsk til fransk; bl.a. Axel Jensen, Sigurd Hoel og Nils Christie, og også flere bøker fra fransk til norsk. Han var også en betydningsfull støttespiller for Oslo Internasjonale Poesifestival i sin rolle som ekspedisjonssjef i UD.

 Referanser 

Kategori:Norges ambassadører til Afghanistan
Kategori:Norges ambassadører til Belgia
Kategori:Norges ambassadører til Iran
Kategori:Norges ambassadører til Luxembourg
Kategori:Norges ambassadører til Pakistan
Kategori:Norske oversettere
Kategori:Kommandører av St. Olavs Orden
Kategori:Fødsler i 1927
Kategori:Dødsfall i 2005